Ploieștenii care execută lucrări de reabilitare termică a locuințelor sau montează panouri fotovoltaice beneficiază de reducerea impozitului cu 50% timp de doi ani. Reducerea impozitului pe clădire, de 50%, se acordă pe o perioadă de doi ani, începând cu data de 1 ianuarie 2025.
Persoanele ficice care au montat panouri fotovoltaice, dar și cele care și-au reabilitat locuințele pe cheltuială proprie, pot depune cerere pentru reducerea impozitelor până la data de 31 mai 2024.
Reducerea impozitului pe clădire, de 50%, se acordă pe o perioadă de doi ani, începând cu data de 1 ianuarie 2025.
Dacă depunerea cererii are loc după data de 31 mai 2024, reducerea se aplică cu data de 1 ianuarie a anului următor.
Reducerea de 50% a impozitului nu se realizează pentru persoanele care au executat lucrări pentru creșterea performanței energetice cu finanțare națională sau europeană, dar nici celor care au montat panouri fotovoltaice prin programul Casa Verde.
Citește și: Termen scadent pentru plata taxelor și impozitelor din Ploiești. Cât este majorarea de întârziere pentru neplata dărilor
Condiții pentru acordarea reducerii impozitului cu 50%
Facilitatea fiscală se acordă pentru clădirile existente – case cu destinația de locuință deținute de persoane fizice.
- cerere pentru acordarea de facilități să fie făcută și înaintată de proprietarul clădirii
- lucrările efectuate pentru instalarea de sisteme de producere a energiei electrice din surse fotovoltaice să fie realizate pe cheltuială proprie
- lucrările să fie efectuate în perioada 2023 – 2024
- lucrările de intervenție să fie autorizate , în condițiile legii
- la data depunerii cererii, proprietarul clădirii să nu înregistreze obligații fiscale restante datorate bugetului local.
Actele necesare
- actele de proprietate ale clădirii
- documentele din care să rezulte destinația de locuință a clădirii (autorizația de construire, contract de vânzare – cumpărare, extras de carte funciară)
- dovada efectuării lucrărilor pe cheltuială proprie (facturi, chitanță)
- certificatul de performanță energetică întocmit de auditorul energetic atestat pentru clădiri
- autorizație pentru executarea lucrărilor de intervenție emisă în condițiile legii
- procesul-verbal de recepție la terminarea lucrărilor/certificatul de atestare a edificării construcției eliberat de autoritatea competentă emis în perioada 2023 – 2024, prin care se constată realizarea măsurilor de intervenție recomandate de către auditorul energetic
- certificatul de performanță energetică a clădirii
- declarația pe proprie răspundere a proprietarului clădirii din care să rezulte că lucrările au fost realizate pe cheltuială proprie